sagorsarker/bangla-wikipedia huggingface dataset:
উইলিয়াম অ্যাটওয়েল

উইলিয়াম অ্যাটওয়েল (; ; জন্ম: ১২ জুন, ১৮৬১ - মৃত্যু: ১১ জুন, ১৯২৭) নটিংহ্যামশায়ারের কীওয়ার্থে জন্মগ্রহণকারী প্রথিতযশা ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন ডিক অ্যাটওয়েল। ঘরোয়া ইংরেজ কাউন্টি ক্রিকেটে নটিংহ্যামশায়ারের কাউন্টি ক্রিকেট ক্লাবের প্রতিনিধিত্ব করেন। দলে তিনি মূলতঃ মিডিয়াম পেস বোলার ছিলেন। অসাধারণ নিখুঁত ও রান প্রদানের কৃপণতায় তার জুরি মেলা ভার ছিল। একসময় নিজ কাউন্টিতে কার্যকরী ব্যাটসম্যান ছিলেন। ১৮৯৭ সালে কেন্টের বিপক্ষে ১০২ রান তুলেছিলেন।
১৮৮১ সালে নটিংহ্যামশায়ারের পক্ষে প্রথম খেলতে নামেন। দলের জ্যেষ্ঠ খেলোয়াড় আলফ্রেড শ ও ফ্রেড মর্লের সহযোগী মনোনীত হন তিনি। খুব ভালো বোলিং করলেও ১৮৮৪ সালে মর্লের দেহাবসানের পরই কেবলমাত্র নিজেকে প্রতিষ্ঠিত করতে পেরেছিলেন। তেরো রানেরও কম খরচায় ১০০ উইকেট নিয়েছিলেন তিনি। এরপর থেকেই সর্বদাই নিজেকে শীর্ষসারির ইংরেজ বোলারে রূপান্তরিত করেন। ১৮৮৭ সালের শুরুর দিকে নটিংহ্যামশায়ার একাদশের বাইরের চলে গেলে কাউন্টির আক্রমণভাগের সূচনায় চলে আসেন। তার প্রথম অ্যাশেজ সফরটি মাঝারীমানের ছিল। অংশতঃ শুষ্ক আবহাওয়ার কারণেই এমনটি ঘটেছিল। তবে ইংল্যান্ডে ঠিকই ধারাবাহিকতা অক্ষুণ্ণ রাখতে সমর্থ হন তিনি। ১৮৮৬ সালে ট্রেন্ট ব্রিজে সাসেক্সের বিপক্ষে ৯২৩ পান। ১৮৮৭-৮৮ মৌসুমে পুনরায় অস্ট্রেলিয়া সফরের জন্য মনোনীত হন। ভেজা লা নিনা মৌসুমের অনুল্লেখ্য খেলাগুলোয় নিজেকে মেলে ধরেন। তবে উঁচু স্তরের ক্রিকেটে জর্জ লোহম্যান ও ব্রিগসের নৈপুণ্যের ফলশ্রুতিতে তাকে দূরে রাখা হয়েছিল। টেস্ট ক্রিকেটের ইতিহাসে প্রথম ব্যক্তি হিসেবে জোড়া শূন্য লাভ করেন তিনি।
১৮৯৯ সালের শেষদিকে ক্রিকেট খেলা থেকেই অবসর নেন। এরপর তিনি প্রথম-শ্রেণীর খেলাগুলোয় আম্পায়ারের দায়িত্ব পালন করেন। ১৯০৯ সাল পর্যন্ত নিয়মিতভাবে এ দায়িত্বে ছিলেন। এমনকি ১৯১১ সালেও জরুরি মুহূর্তে তাকে লর্ডসে আম্পায়ারের দায়িত্বে পালন করতে হয়েছিল।
১১ জুন, ১৯২৭ তারিখে নিজ জন্মদিনের মাত্র একদিন পূর্বে ডার্বিশায়ারের লং ইটনে তার দেহাবসান ঘটে।
মার্সিডিজ মোনে

মার্সেডিজ কায়েস্টনার-ভারনাডো (জন্ম: জানুয়ারী ২৬, ১৯৯২) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে সাশা ব্যাংকস নামে কুস্তি করেন।
টাইটাস ও'নিল

থ্যাডডিউস মাইকেল বালার্ড সিনিয়র (জন্ম: এপ্রিল ২৯, ১৯৭৭) হলেন একজন মার্কিন পেশাদার কুস্তিগির এবং অবসরপ্রাপ্ত আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে টাইটাস ও'নিল নামে কুস্তি করেন। বালার্ড ফ্লোরিডা বিশ্ববিদ্যালয়ে কলেজ ফুটবল খেলেছেন। পরবর্তীতে তিনি এরিনা ফুটবল লিগ (এএফএল) খেলেছেন। তার পেশাদারী কুস্তিতে অভিষেক হয় ডাব্লিউডাব্লিউই এনএক্সটির ২য় আসরে। অতঃপর তিনি উক্ত অনুষ্ঠানের ৫ম আসর এনএক্সটি রিডেম্পশনে অংশগ্রহণ করেন। তিনি দ্য প্রাইম টাইম প্লেয়ারসের অংশ হিসেবে ১ বার ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন (ড্যারেন ইয়াংয়ের সাথে)।
তিনি প্রথম ডাব্লিউডাব্লিউই ২৪/৭ চ্যাম্পিয়ন।
হিরন্ময় সেন গুপ্ত

হিরন্ময় সেন গুপ্ত (১ আগস্ট ১৯৩৪ - ৮ জানুয়ারি ২০২২) বাংলাদেশের একজন পদার্থবিজ্ঞানী ছিলেন। তিনি নিউক্লীয় পদার্থবিজ্ঞানের একজন বিশেষজ্ঞ ছিলেন। তিনি দুইশর কাছাকাছি জার্নাল পেপার পাবলিশ করেছেন। তিনি ১৯৭৭ সাল থেকে বাংলাদেশ বিজ্ঞান একাডেমীর ফেলো ছিলেন।
১৯৬৩ সালে গুপ্ত লন্ডন বিশ্ববিদ্যালয় থেকে সুপারভাইজার জোসেফ রটব্ল্যাটের অধীনে নিউক্লিয়ার পদার্থবিজ্ঞান এর উপর পিএইচডি করেন।
গুপ্ত ১৯৫৫-২০০০ সালে ঢাকা বিশ্ববিদ্যালয়ের পদার্থবিজ্ঞানের অধ্যাপক হিসাবে দায়িত্ব পালন করেছিলেন। ১৯৭৩-১৯৭৬ সালে অক্সফোর্ড বিশ্ববিদ্যালয়ের নিউক্লিয়ার ফিজিক্স ল্যাবরেটরি এবং ১৯৮১-১৮৮২ সালে বার্মিংহাম বিশ্ববিদ্যালয়ের পদার্থবিজ্ঞান বিভাগে পোস্টডক্টোরাল গবেষণা করেন। ১৯৮২-১৯৯২ এর মধ্যে ট্রিস্টে আবদুস সালাম ইন্টারন্যাশনাল সেন্টার ফর থিওরিটিকাল ফিজিক্সের (আইসিটিপি) সিনিয়র সহযোগী ছিলেন।
ইয়ুর্গেন ক্লপ

ইয়ুর্গেন নর্বার্ট ক্লপ (জন্ম ১৬ জুন, ১৯৬৭) একজন জার্মান ফুটবল কোচ এবং সাবেক ফুটবল খেলোয়াড়। সর্বশেষ তিনি লিভারপুলের কোচ হিসেবে কর্মরত ছিলেন। 
ক্লপ তার খেলোয়াড়ি জীবনের প্রায় অতিবাহিত করেছেন মেইঞ্জ ০৫ ক্লাব এ। তারপর সেই ক্লাবের ইতিহাসের সর্বোচ্চ সময় ধরে সেখানকারই কোচ ছিলেন (২০০১-২০০৮)। তার অধীনেই দলটি বুন্দেসলিগাতে উত্তীর্ণ হয়। ২০০৮ সালে ক্লপ বরুসিয়া ডর্টমুন্ট এ যোগদান করেন। ২০১০-১১ এবং ২০১১-১২ সিজনে সালে তিনি টানা দুইবার দলটিকে বুন্দেসলিগা শিরোপা জেতান। পাশাপাশি ২০১২ সালে ডিএফবি পোকাল কাপ, ২০১৩ ও ২০১৪ সালে ডিএফএল সুপারকাপ জেতান এবং ২০১৩ সালের উয়েফা চ্যাম্পিয়নস লিগ এর ফাইনালে নিয়ে যান বরুসিয়াকে। তিনি ২০১১ ও ২০১২ সালে জার্মানির শ্রেষ্ঠ ফুটবল কোচ হবার গৌরব অর্জন করেন। ২০১৫ সালে তিনি যখন বরুসিয়া ত্যাগ করেন ক্লাব ইতিহাসের সবচেয়ে বেশি সময় ধরে কোচ থাকার রেকর্ড নিয়ে। ২০১৫ সালের অক্টোবর মাসে তিনি লিভারপুল ফুটবল ক্লাব এর কোচ হিসেবে যোগদান করেন।
চন্ডিমা গুণরত্নে

ব্রোঞ্জপদক
চন্ডিমা গুণরত্নে (জন্ম: ২৪ ফেব্রুয়ারি, ১৯৮২) ইউরাগাস্মানহান্দিয়া এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন।
এশিয়ান গেমসের ক্রিকেটে অংশগ্রহণ করেন তিনি। দক্ষিণ কোরিয়ার ইনছনে অনুষ্ঠিত ২০১৪ সালের এশিয়ান গেমসের ক্রিকেটে তার দল ব্রোঞ্জপদক পেয়েছিল। ২০১৭ সালে ইংল্যান্ডে অনুষ্ঠিত বিশ্বকাপ ক্রিকেটের খেলায় ইনোকা রাণাবীরা’র অধিনায়কত্বে তিনিও দলের অন্যতম সদস্য মনোনীত হন। ২৪ জুন, ২০১৭ তারিখে প্রতিযোগিতার উদ্বোধনী খেলায় শক্তিশালী নিউজিল্যান্ডের বিপক্ষে অংশ নেন। একচেটিয়াভাবে বিজয়ী নিউজিল্যান্ডের বিপক্ষে একমাত্র উইকেটটি লাভ করেন তিনি। খেলায় তার দল ৯ উইকেটে পরাজিত হয়েছিল।
নর্থ ইস্ট মেডিকেল কলেজ

নর্থ ইস্ট মেডিকেল কলেজ () হচ্ছে বাংলাদেশের একটি বেসরকারি মেডিক্যাল স্কুল, যা ১৯৯৮ সালে প্রতিষ্ঠিত হয়। এর অবস্থান সিলেট এর দক্ষিণাঞ্চলে অবস্থিত দক্ষিণ সুরমা উপজেলায়। এটি শাহজালাল বিজ্ঞান ও প্রযুক্তি বিশ্ববিদ্যালয়-এর স্কুল অব মেডিক্যাল সাইন্সের এবং সিলেট মেডিকেল বিশ্ববিদ্যালয়, সিলেট এর অধীনে অধিভুক্ত।
প্রতিষ্ঠানটি পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে থাকে। স্নাতক শেষে প্রত্যেক শিক্ষার্থীদের জন্য এক বছরের ইন্টার্নশীপ বাধ্যতামূলক। এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর দ্বারা স্বীকৃত।
নর্থ ইস্ট মেডিকেল প্রাইভেট লিমিটেড ১৯৯৮ সালে নর্থ ইস্ট মেডিকেল কলেজ প্রতিষ্ঠা করে।
এই কলেজটি সিলেটের দক্ষিণ দিকে দক্ষিণ সুরমা উপজেলায় অবস্থিত, , ঢাকা–সিলেট মহাসড়কের দক্ষিণ পার্শ্বে। ক্যাম্পাসে অবস্থিত প্রধান ভবনটিতে রয়েছে একটি একাডেমিক ভবন এবং নর্থ ইস্ট মেডিকেল কলেজ হসপিটাল, কলেজের ৬০০-শয্যাবিশিষ্ট প্রশিক্ষণ হসপিটাল।
নর্থ ইস্ট নার্সিং কলেজ ও একই ক্যাম্পাসে অবস্থিত। এটা তিন বছর মেয়াদী ডিপ্লোমা ইন নার্সিং সাইন্স এবং ধাত্রীবিদ্যা, চার বছর মেয়াদী বেসিক ব্যাচেলর অব সাইন্স ইন নার্সিং, এবং দু’বছর-মেয়াদী পোস্ট-বেসিক বিএসসি ইন নার্সিং ডিগ্রী প্রদান করে থাকে।
এই কলেজটি শাহজালাল বিজ্ঞান ও প্রযুক্তি বিশ্ববিদ্যালয়-এর স্কুল অব মেডিকেল সাইন্স এবং সিলেট মেডিকেল বিশ্ববিদ্যালয় এর অধিভুক্ত একটি কলেজ। কলেজটির অধ্যক্ষ হচ্ছেন অধ্যাপক ডা শাহরিয়ার হোসাইন চৌধুরী।
কলেজটি পাঁচ বছর মেয়াদী একটি কোর্স পরিচালনা করে, যা শাবিপ্রবি থেকে ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে, এবং এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর (BMDC) দ্বারা স্বীকৃত। চূড়ান্ত প্রফেশনাল পরীক্ষা শেষে প্রত্যেক শিক্ষার্থীদের জন্য এক বছরের ইন্টার্নশীপ বাধ্যতামূলক। মেডিসিন বিভাগে প্র্যাকটিস করার জন্য বিএমডিসি থেকে নিবন্ধন পেতে এই ইন্টার্নশীপ কোর্সটি হচ্ছে একটি পূর্বশর্ত। একাডেমিক ক্যালেন্ডার জুলাই থেকে শুরু হয়ে আবার জুন পর্যন্ত চলতে থাকে।
অক্টোবর ২০১৪ সালে, স্বাস্থ্য ও পরিবার কল্যাণ মন্ত্রণালয় পাঁচ বছরের কোর্সের জন্য বেসরকারি মেডিকেল কলেজগুলোকে এডমিশন এবং টিউশন ফি বাবদ মোট ১৯,৯০,০০০ বাংলাদেশি টাকা (US$25,750 ২০১৪ অনুসারে) ধার্য করে দেয়।
বাংলাদেশের সকল মেডিকেল কলেজে (সরকারি এবং বেসরকারি) এমবিবিএস প্রোগ্রামে ভর্তির জন্য বাংলাদেশিদের সকল ভর্তি কার্যক্রম ডিরেক্টরেট জেনারেল অব হেলথ সার্ভিসের (DGHS) মাধ্যমে কেন্দ্রীয়ভাবে সম্পন্ন হয়। এতে একই সঙ্গে সারা দেশে বহু নির্বাচনী প্রশ্নে লিখিত পরীক্ষা নেওয়া হয়। প্রার্থীরা মূলত পরীক্ষায় তাদের স্কোরের ভিত্তিতে ভর্তি হয়, যদিও সেকেন্ডারি স্কুল সার্টিফিকেট (SSC) এবং হায়ার সেকেন্ডারি স্কুল সার্টিফিকেট (HSC) পর্যায়ের গ্রেড পয়েন্টও একটা ভূমিকা রাখে।
বিদেশি শিক্ষার্থীদের তাদের SSC এবং HSC-এর গ্রেডের ভিত্তিতে ভর্তি করা হয়। জুলাই ২০১৪ অনুসারে, কলেজটি প্রতি বছর ১১৫ জন শিক্ষার্থীকে ভর্তির সুযোগ করে দিতে সক্ষম হয়।
২০০৪ সাল থেকে, কলেজটি একটি স্নাতকোত্তর প্রশিক্ষণ দিয়ে আসছে যা বাংলাদেশ কলেজ অব ফিজিশিয়ান্স এন্ড সার্জনস(BCPS) দ্বারা স্বীকৃত।
প্রাণসখা বিবেকানন্দ

প্রাণসখা বিবেকানন্দ হল রঞ্জন বন্দ্যোপাধ্যায়ের লেখা একটি বাংলা জীবনীমূলক উপন্যাস। ২০১৫ সালে এই উপন্যাসটি তিন খণ্ডে প্রকাশিত হয়। ২০১৫ সালের অক্টোবর মাসে এই বইটি আনন্দবাজার পত্রিকার জনপ্রিয়তম বইগুলির সাপ্তাহিক তালিকায় শীর্ষস্থানে ছিল।
এই বইটির বিষয়বস্তু স্বামী বিবেকানন্দের জীবন। এই বইটিতে স্বামী বিবেকানন্দের ঘটনাবহুল জীবন গল্পের আকারে উপস্থাপনা করা হয়েছে।
"সংবাদ প্রতিদিন"-এর "ছুটি" ক্রোড়পত্রে আড়াই বছর ধরে ধারাবাহিক আকারে উপন্যাসটি প্রকাশিত হয়। এরপর ২০১৫ সালের জুলাই মাসে পত্রভারতী থেকে এটি গ্রন্থাকারে প্রকাশিত হয়। রামকৃষ্ণ মিশনের সন্ন্যাসী স্বামী পূর্ণাত্মানন্দ বইটি আনুষ্ঠানিকভাবে প্রকাশ করেন।
আ বুকে অফ স্বামী বিবেকানন্দ’জ রাইটিংস্‌

আ বুকে অফ স্বামী বিবেকানন্দ’জ রাইটিংস্‌ (ইংরেজি: A Bouquet of Swami Vivekananda's Writings; আক্ষরিক অর্থ: "স্বামী বিবেকানন্দের লেখাগুলির একটি পুষ্পস্তবক") হল স্বামী বিবেকানন্দের কয়েকটি রচনার একটি সংকলন গ্রন্থ। এই গ্রন্থে স্বামী বিবেকানন্দের নিজ হস্তাক্ষরে লিখিত উক্ত রচনাগুলির প্রতিলিপি চিত্রগুলিই সন্নিবেশিত হয়েছে।
৩১০ পৃষ্ঠার "আ বুকে অফ বিবেকানন্দ’জ রাইটিংস্‌" বইখানি স্বামী বিবেকানন্দের স্বহস্তে লিখিত রচনার প্রতিলিপি চিত্রে সমৃদ্ধ। এই লেখাগুলি মূলত ভারতে বা বিদেশে স্থিত বিবেকানন্দের বন্ধু ও শিষ্য-শিষ্যাদের উদ্দেশ্যে লিখিত চিঠিপত্র। এছাড়া কয়েকটি কবিতা ও অন্য গদ্যরচনার প্রতিলিপি চিত্রও এই বইতে প্রকাশিত হয়েছে।
২০১৩ সালে অদ্বৈত আশ্রম থেকে "আ বুকে অফ স্বামী বিবেকানন্দ’জ রাইটিংস্‌" বইটি প্রকাশিত হয়। প্রকাশনা সংস্থার পক্ষ থেকে বইটির প্রথম সংস্করণটি ভর্তুকি মূল্যে বিক্রীত হয়েছিল। ২০১৩ সালের জুলাই মাসে বইটির প্রকাশ অনুষ্ঠানে রামকৃষ্ণ মঠ ও মিশনের সহ-সংঘাধ্যক্ষ স্বামী প্রভানন্দ বলেন, তার আশা বইটি মানুষকে বিবেকানন্দ ও তার আদর্শের আরও কাছে নিয়ে আসবে।
গুলফাম হাতুন

গুলফাম হাতুন (; মৃত্যু ১৫৬১–৬২) ছিলেন প্রথম সুলাইমানের একজন খাস বাদি (সময় ১৫২০–১৫৬৬) যিনি সুলাইমানের একজন শাহজাদা সম্ভবত শাহজাদা মুরাদের জন্ম দিয়েছিলেন। তিনি ছিলেন হারেম এর একজন দাসী। 
প্রথম সুলাইমানের রাজত্বকালে (১৫২০-১৫৬৬ রাজত্বকালে) তিনি সাম্রাজ্যীয় হারেমের মধ্যে যথেষ্ট মর্যাদাবান ছিলেন, সুতরাং কিছু লেখক মনে করেন যে তিনি সুলাইমানের উপপত্নী বা তাঁর হারেমের চালিকা ছিলেন এবং ১৫০ জন আপসার পেয়েছিলেন প্রতিদিন।
১৫৪১ সালের সেপ্টেম্বরে, তিনি উস্কুদারে একটি স্যুপ রান্নাঘরের কাজ শুরু করেন। ১৫৩৩ সালের মার্চ মাসে তিনি "কাঠের ফ্রেম মসজিদ" নির্মাণের আর্থিক ভিত্তি স্থাপন করেন যা এখন স্যুপ রান্নাঘরের নিকটে অবস্থিত "গুলফাম হাতুন মসজিদ" নামে পরিচিত। স্থানীয় ঐতিহ্য অনুসারে, মসজিদটি মহিলাদের ব্যবহারের উদ্দেশ্যে করা হয়েছিল এবং সাম্প্রতিক সময়ে কেবল পুরুষদের জন্য উন্মুক্ত করা হয়েছিল। মসজিদের নিকটে একটি স্কুলও উপস্থিত রয়েছে।
তিনি ১৫৬১-৬২ সালে মারা যান এবং তাঁর নিজের মসজিদে তাকে সমাধিস্থ করা হয়।
২০০৩ সালে তুর্কি টিভি সংক্ষিপ্ত সিরিজ, হুররাম সুলতানে, গুলফাম হাতুন চরিত্রে তুর্কি অভিনেত্রী ইয়াসমিন কোজনোআলু অভিনয় করেছিলেন।
২০১১-২০১৪ ডাবিং কৃত তুর্কি ঐতিহাসিক সিরিজ সুলতান সুলেমানে, গুলফামকে চিত্রিত করেছিলেন তুর্কি অভিনেত্রী সেলেন তজটুর্ক।
সিলেট উইমেন্স মেডিকেল কলেজ

সিলেট উইমেন্স মেডিকেল কলেজ হলো সিলেটের একটি বেসরকারি মেডিকেল কলেজ, বিশেষ করে নারীদের জন্য, যা ২০০৫ সালে প্রতিষ্ঠিত হয়। এটি সিলেটের কেন্দ্রস্থল মিরবক্সটুলায় অবস্থিত। এটি সিলেট মেডিকেল বিশ্ববিদ্যালয়, সিলেট-এর অধিভুক্ত।
প্রতিষ্ঠানটি পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে থাকে। স্নাতক শেষে প্রত্যেক শিক্ষার্থীদের জন্য এক বছরের ইন্টার্নশীপ বাধ্যতামূলক। এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর দ্বারা স্বীকৃত।
হলি সিলেট হোল্ডিং লিমিটেড (HSHL) ২০০৫ সালে কলেজটি প্রতিষ্ঠা করে, এবং সিলেট উইমেন্স মেডিকেল কলেজ হসপিটাল পরের বছর প্রতিষ্ঠা করে। ২০০৬ সালে নির্দেশনা দেওয়া হয়, এবং ২০০৭ সালে হসপিটালটি খোলা হয়। এইচএসএইচএল (HSHL) এই ক্যাম্পাসে একটি ডেন্টাল কলেজ এবং চার বছর মেয়াদী নার্সিং কলেজ খোলার ইচ্ছা প্রকাশ করেছে।
এই কলেজটি সিলেটের কেন্দ্রস্থল মিরবক্সটুলায়, চৌহাট্টা পয়েন্ট থেকে নয়াসড়ক পয়েন্ট অতিক্রম করার পথিমধ্যে অবস্থিত। ক্যাম্পাসে প্রধান দুটি ভবন রয়েছেঃ একটিতে বহুতল বিশিষ্ট কলেজ ভবন এবং অন্যটিতে ৬২৫-শয্যাবিশিষ্ট প্রশিক্ষণ হসপিটাল অবস্থিত।
এই কলেজটি শাহজালাল বিজ্ঞান ও প্রযুক্তি বিশ্ববিদ্যালয়-এর স্কুল অব মেডিকেল সাইন্সের অধিভুক্ত একটি কলেজ। কলেজটির চেয়ারম্যান হচ্ছেন মোঃ সালেহ উদ্দিন। এবং অধ্যক্ষ হচ্ছেন মোঃ রেজাউল করিম।
কলেজটি পাঁচ বছর মেয়াদী একটি কোর্স পরিচালনা করে, যা শাবিপ্রবি থেকে ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে, এবং এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর (BMDC) দ্বারা স্বীকৃত। চূড়ান্ত প্রফেশনাল পরীক্ষায় উত্তীর্ণ হওয়ার পর প্রত্যেক শিক্ষার্থীদের জন্য এক বছরব্যাপী ইন্টার্নশীপ করা বাধ্যতামূলক। মেডিসিন বিভাগে প্র্যাকটিস করার জন্য বিএমডিসি থেকে নিবন্ধন পেতে এই ইন্টার্নশীপ কোর্সটি হচ্ছে একটি পূর্বশর্ত। অক্টোবর ২০১৪ সালে, স্বাস্থ্য ও পরিবার কল্যাণ মন্ত্রণালয় পাঁচ বছরের কোর্সের জন্য বেসরকারি মেডিকেল কলেজগুলোকে এডমিশন এবং টিউশন ফি বাবদ মোট ১৯,৯০,০০০ বাংলাদেশি টাকা (US$25,750 ২০১৪ অনুসারে) ধার্য করে দেয়।
এই কলেজটি শুধুমাত্র মহিলাদের ভর্তি করে থাকে। বাংলাদেশের সকল মেডিকেল কলেজে (সরকারি এবং বেসরকারি) এমবিবিএস প্রোগ্রামে ভর্তির জন্য বাংলাদেশিদের সকল ভর্তি কার্যক্রম ডিরেক্টরেট জেনারেল অব হেলথ সার্ভিসের (DGHS) মাধ্যমে কেন্দ্রীয়ভাবে সম্পন্ন হয়। এতে একই সঙ্গে সারা দেশে বহু নির্বাচনী প্রশ্নে লিখিত পরীক্ষা নেওয়া হয়। প্রার্থীরা মূলত পরীক্ষায় তাদের স্কোরের ভিত্তিতে ভর্তি হয়, যদিও সেকেন্ডারি স্কুল সার্টিফিকেট (SSC) এবং হায়ার সেকেন্ডারি স্কুল সার্টিফিকেট (HSC) পর্যায়ের গ্রেড পয়েন্টও একটা ভূমিকা রাখে। বিদেশি শিক্ষার্থীদের তাদের SSC এবং HSC-এর গ্রেডের ভিত্তিতে ভর্তি করা হয়। জুলাই ২০১৪ অনুসারে, কলেজটি প্রতি বছর ৯০ জন শিক্ষার্থীকে ভর্তির সুযোগ করে দিতে সক্ষম হয়।
নেদারল্যান্ডসের রাজকুমারী লরেন্টেন

নেদারল্যান্ডের রাজকুমারী লরেন্টেনীয় (জন্ম ২৫ মে, ১৯৬৬) প্রিন্স কন্সটান্টিজনের স্ত্রী এবং রাজা উইলিয়াম-আলেকজান্ডার ও রানী ম্যাক্সিমা'র বোন।
পেত্রা লরেন্টেন ব্রিনকোস্টের জন্ম ১৯৯৫ সালের ২৫ মে লিডেনে, অর্থনৈতিক বিষয়ক সাবেক ডাচ মন্ত্রীর কন্যা, লরেন্স জন ব্রিনকোর্স্ট এবং জ্যানটিন ব্রিনকোর্স্ট-হেরিং। তার এক ভাই আছে তিনি তার মধ্যম নাম, লরেন্টিয়েন(Laurentien), তার পিতা-মাতার নামের একটি সংমিশ্রিত রুপ।
প্রিন্সেস লরেন্টেন গ্রোনিনেঞ্জে প্রাথমিক স্কুল শুরু করেন। তার পরিবার তারপর হেগে স্থানান্তরিত হয়। যেখানে তিনি তার প্রাথমিক শিক্ষা সম্পন্ন করেন। তিনি হেগ এ উভয়  ছ্রিস্তেলিজক জিমন্যাশিয়াম সার্গ্বলিট, এবং একটি বছর  এরস্তে ভ্রিজ্যিন্নিগে  ছ্রিস্তেলিজক লিসিউম এ চার বছর অতিবাহিত করেন।১৯৮৪ সালে, তিনি টোকিওতে লাইসে ফ্রান্সিসে অবস্থিত ব্যাচেলরেট এ পরীক্ষায় উত্তীর্ণ হন। তার বাবা জাপানী ইউনিয়নের স্থায়ী প্রতিনিধি হিসেবে জাপানে কাজ করছিলেন।
কিংবদন্তি লরেন্টেন গ্রনিনেন বিশ্ববিদ্যালয়ের ইতিহাস অধ্যয়ন করেছিলেন, যেখানে তিনি ১৯৮৬ সালে তার প্রভাষক পেয়েছিলেন। এর পর তিনি লন্ডনে বিশ্ববিদ্যালয়ের কুইন ম্যারি কলেজে পড়াশোনা করেন যেখানে তিনি ১০৮৯ সালে রাজনৈতিক বিজ্ঞানে স্নাতক ডিগ্রি অর্জন করেন এবং পরবর্তীতে ক্যালিফোর্নিয়া বিশ্ববিদ্যালয়, বার্কলে, যেখানে তিনি ১৯৯১ সালে মাস্টার অফ জার্নালিজম (এমজে) ডিগ্রি অর্জন করেন।
নেদারল্যান্ডের নিরক্ষরতার বিরুদ্ধে লড়াইয়ের একটি দীর্ঘতম রেকর্ড রয়েছে, যা এখন  অবমূল্যায়ন বলে মনে করা হয়। ২০০৯ সালে ইউনেস্কোর বিশেষ দূতকে "শিক্ষার উন্নয়নে অসামান্য প্রতিশ্রুতি এবং সংগঠনের আদর্শ ও লক্ষ্যসমূহের গভীর গভীরতা" স্বীকৃতির জন্য "ডেভেলপমেন্ট ফর ডেভেলপমেন্ট" মনোনীত করা হয়েছিল। ২০১০ সালে তিনি অশিক্ষা রক্ষার জন্য তার কাজের জন্য মেজর বসশার্ড পুরস্কারের সহ-প্রাপক ছিলেন।
16 ডিসেম্বর ২০০০ তারিখে প্রিন্স কন্সট্যান্টিজেন এবং লররেন্টিয়ান ব্রিনকোর্সের কর্মকাণ্ড ঘোষণা করা হয়। ১৭ মে ২০০১ তারিখে হেগের হেডের হেডের হেডের হেডের হেডের হেডের উইম ডেমেটম্যান দ্বারা গৃহীত ব্যবস্থাটি গৃহীত হয়। গির্জা বিয়েটি ঘটেছিল দুই দিন পরে ১৯ শে মে সেন্ট জ্যাক্ক্কার্কের গ্রোটে, রেভারেন্ড কেয়ারল লেনেন্ডেনের দায়িত্ব পালন করেন।
প্রিন্স কন্সটান্টিজন এবং প্রেফারেন্স লরেন্টিনের তিনটি সন্তান রয়েছে: এলোয়েজ (বি ২০০২), ক্লোজ-কাসিমিরি (বি। ২০০৪), এবং লিওনারের (বি ২০০৬)।
 Laurentien  সম্পূর্ণ শিরোনাম এবং শৈলী হল: নেদারল্যান্ডস তার রাজকীয় উচ্চতা রাজকুমারী পেত্রা , অরেঞ্জ- Nassau রাজকুমারী, মিসেস ভ্যান Amsberg।
লরেন্টেন আইনত একটি রাজকুমারী তৈরি করা হয় নি, কিন্তু কাস্টম একটি স্ত্রী তার স্বামীর শিরোনাম ব্যবহার করতে পারবেন। বিবাহের সমস্ত সন্তানদের অ্যারের-নাসাকা এবং Jonkheer বা Jonkvrouw ভ্যান Amsberg শিরোনাম গণনা বা কাউন্সিল রাখা।
15 জানুয়ারী 2003 এর রয়্যাল ডিক্রী দ্বারা, এনআর 36, রাজকুমারী Laurentien তার নিজের ব্যক্তিগত মান দেওয়া হয়েছিল।
আদ্-দ্বীন উইমেন্স মেডিকেল কলেজ

আদ্-দ্বীন উইমেন্স মেডিকেল কলেজ গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অনুমোদন ও ঢাকা বিশ্ববিদ্যালয়ের অধিভূক্তি নিয়ে ২০০৮ সালে প্রতিষ্ঠা লাভ করে। এটি একটি বেসরকারি মেডিকেল কলেজ। উক্ত কলেজটি নাম মোতাবেক শুধুমাত্র ছাত্রীদের জন্য প্রতিষ্ঠিত।
২০০৮ সাল থেকে বাংলাদেশ চিকিৎসা ও দন্ত চিকিৎসা পরিষদ কর্তৃক স্বীকৃত ৫ বছর ব্যাপী এমবিবিএস কোর্সে শিক্ষাদান ও ডিগ্রি প্রদান করে আসছে এই প্রতিষ্ঠান। মেডিকেল কলেজে ভর্তির জন্য সম্মিলিত নির্ধারিত পরীক্ষার মেধাক্রম অনুসারে শিক্ষার্থী ভর্তি করানো হয়।
২০০৮ সালে সুবিধাবঞ্চিতদের জন্য নিবেদিত আদ্-দ্বীন ফাউন্ডেশন নামক একটি বেসরকারি সংস্থা আদ্-দ্বীন উইমেন্স মেডিকেল কলেজটি প্রতিষ্ঠিত করে। সংস্থাটি বাংলাদেশে চারটি মেডিকেল কলেজ পরিচালনা করে, যার মধ্যে এটি প্রথম।
আদ্-দ্বীন উইমেন্স মেডিকেল কলেজ ঢাকার মগবাজারে অবস্থিত। মগবাজার ওয়্যারলেস গেইট থেকে দক্ষিণে ৪০০ গজের মধ্যে এটি অবস্থিত। এটি ৫০০ শয্যা বিশিষ্ট হাসপাতাল। হাসপাতালটি পুরুষ এবং মহিলাদের চিকিৎসা সেবা প্রদান করে। তবে ৯০% এরও বেশি রোগী মহিলা বা শিশু।
আদ্-দ্বীন উইমেন্স মেডিকেল কলেজটি ঢাকা বিশ্ববিদ্যালয়ের একটি অধিভুক্ত কলেজ। কলেজটির চেয়ারম্যান রফিক-উল হক এবং অধ্যক্ষ অধ্যাপক ডাঃ আফিকর রহমান।
স্বাস্থ্য বিভাগের মহা পরিচালকের নিয়ন্ত্রণাধীন সরকারী-বেসরকারী মেডিকেল কলেজে ভর্তির জন্য সম্মিলিত নির্ধারিত পরীক্ষার মেধা ক্রমানুসারে ভর্তি করানো হয়।
মেহেরবানু খানম

মেহেরবানু খানম(জন্ম: ১৮৮৫ - মৃত্যু: ৩ অক্টোবর ১৯২৫) ঢাকার নবাব খাজা আহসানুল্লাহ এবং তার স্ত্রী বেগম কামরুন্নেসার কন্যা ছিলেন। তিনি বাংলাদেশের একজন প্রখ্যাত নারী ও বাংলাদেশের প্রথম মুসলিম নারী চিত্রশিল্পী ছিলেন।
মেহেরবানু খানমের জন্ম ১৮৮৫ সালে ঢাকার নবাব পরিবারে । তিনি ঢাকার নবাব খাজা আহসানউল্লাহ এর কন্যা এবং নবাব খাজা সলিমুল্লাহের বোন ছিলেন। তিনি পরিবারেই প্রাথমিক শিক্ষা সম্পন্ন করেন। ১৯০২ সালে তিনি খাজা মোহাম্মদ আজমের সাথে বিবাহবন্ধনে আবদ্ধ হন। 
নিজের আঁকা পেইন্টিং তৎকালীন মাসিক ম্যাগাজিন দ্য মোসলেম ভারতে পাঠান মেহেরবানু খানম যা সে সময়ে বাংলাদেশের জাতীয় কবি কাজী নজরুল ইসলাম দেখেন। সে পেইন্টিং দেখে খুবই মুগ্ধ হন কবি কাজী নজরুল এবং পেইন্টিংটি নিয়ে খেয়াপাড়ের তরুনী নামে একটি কবিতাও রচনা করেন। ১৯২০ সালের জুলাই-আগস্ট সে ম্যাগাজিনে সংখ্যায় পেইন্টিংটি প্রকাশিত হয় কবিতাসহ। সেটিই প্রথম কোন প্রকাশিত পেইন্টিং ছিল যা কোন বাঙ্গালি নারীর আঁকা ছিল। নিজের বোন আক্তারবানু এবং পরীবানু’র সাথে মিলে ঢাকায় নিজের মায়ের নামে কামরুননেসা বালিকা উচ্চ বিদ্যালয় প্রতিষ্ঠা করেন তিনি। 
১৯২৫ সালের ৩ অক্টোবর মেহেরবানু খানম ঢাকায় মারা যান।
আখতার ইমাম

আখতার ইমাম (৩০ ডিসেম্বর ১৯১৭- ২২ জুন ২০০৯) একজন বাংলাদেশি শিক্ষাবিদ, নারীবাদী এবং সমাজকর্মী।
ইমাম ১৯১৭ সালের ৩০শে ডিসেম্বর পুরান ঢাকার নারিন্দায় জন্মগ্রহণ করেন। তিনি ১৯৩৩ ও ১৯৩৫ সালে  সালে ইডেন মহিলা উচ্চবিদ্যালয় থেকে যথাক্রমে মাধ্যমিক উচ্চমাধ্যমিক শেষ করেন। ১৯৩৭ সালে তিনি বেথুন কলেজ থেকে দর্শনে স্নাতক সম্পন্ন করেন। তার ব্যাচে প্রথম স্থান অর্জনের জন্য তাকে গঙ্গামণি দেবী পদকে ভূষিত করা হয়।১৯৪৬ সালে ইমাম ঢাকা বিশ্ববিদ্যালয় থেকে স্নাতকোত্তর সম্পন্ন করেন। পাকিস্তান সরকার ১৯৫২ সালে তাকে বিদেশে উচ্চশিক্ষার্থে বেঙ্গল মুসলিম এডুকেশন ফান্ড থেকে বিশেষ বৃত্তি দেয়। তিনি লন্ডন কলেজ বিশ্ববিদ্যালয় থেকে এ.জে এয়ার এবং এস.ভি. কীলিং এর তত্ত্বাবধানে দর্শনে আরো একবার স্নাতকোত্তর সম্পন্ন করেন। ১৯৬৩ থেকে ১৯৬৫ সাল পর্যন্ত তিনি নটিংহাম বিশ্ববিদ্যালয়ে দর্শনে আরো বিস্তর গবেষণা করেন।
শিক্ষাশেষ করে আখতার ইমাম ইডেন কলেজে যোগদান করেন। ১৯৪০ সাল থেকে ১৯৫৬ সাল পর্যন্ত তিনি সেখানে শিক্ষাদান করেছেন। এরপর তিনি ঢাকা কলেজে অধ্যাপক হিসেবে নিয়োগপ্রাপ্ত হন। তিনি ঢাকা কলেজের প্রথম নারী অধ্যাপক হিসেবে যোগ দেন এবং পরবর্তীতে প্রথম কোন নারী হিসেবে কলেজটির ডিপার্টিমেন্ট প্রধান হন। ১৯৫৩ সালে আখতার ইমাম ঢাকা বিশ্ববিদ্যালয়ে খন্ডকালীন শিক্ষক হিসেবে যোগদান করেন। ১৯৫৬ সালে তিনি বিশ্ববিদ্যালয়টির দর্শনে বিভাগে "রীডার" পদে অধিষ্ঠিত হন। ১৯৫৬ সালের পহেলা সেপ্টেম্বর আখতার ইমাম ঢাকা বিশ্ববিদ্যালয়ের রোকেয়া হলের স্থায়ী প্রোভোস্টের পদ পান। .
১৯৬৮ সালে তিনি প্রথম কোন নারী হিসেবে ঢাকা বিশ্ববিদ্যালয়ের দর্শন বিভাগের প্রধান হিসেবে আখতার ইমাম পদোন্নতি লাভ করেন। একই সালে পাকিস্তান দর্শনবিদ্যা সম্মেলনের ১৫তম অধিবেশনে তিনি প্রেসিডেন্ট হিসেবে হিসেবে নির্বাচিত হন। তার পূর্বে আর কোন নারী এই পদে আসীন হন নি। তিনি একই সম্মেলনের সহকারী এবং কোষাধক্ষ্যের দায়িত্বও পালন করেছিলেন।  তিনি বাংলাদেশ দর্শনবিদ্যা সভার আহবায়ক।"বাংলাদেশ লেখিকা সংস্থা"র প্রেসিডেন্ট হিসেবে আখতার ইমাম তিন বছর দায়িত্ব পালন করেন। বর্ষীজীবী নারীদের জন্য গড়ে উঠা সংগঠন হেমান্তিকার প্রেসিডেন্ট হিসেবেও তিনি দায়ত্ব পালন করেন। পাশাপাশি আখতার ইমাম একাধিক বই রচনা করেছেন। 
আখতার ইমামের তিন সন্তান। ২৫ বছর বয়সেই তিনি তার জীবনসঙ্গীকে হারান। ইমাম ২০০৯ সালের ২২শে জুন মৃত্যু বরণ করেন। লন্ডনের রয়াল সোসাইটি অব মেডিসিনের 'ওয়াল অব অনার'এ আখতার ইমামের নাম খচিত আছে।
ইয়াসমিন মোর্শেদ

ইয়াসমিন মোর্শেদ হচ্ছেন একজন বাংলাদেশী ব্যবসায়ী এবং বাংলাদেশের রাষ্ট্রপতি ইয়াজউদ্দিন আহম্মেদের নেতৃত্বে বাংলাদেশের তত্ত্বাবধায়ক সরকারের সাবেক উপদেষ্টা।
ইয়াসমিন পাঞ্জাব বিশ্ববিদ্যালয় থেকে ১৯৬৯ সালে অর্থনীতিতে স্নাতকোত্তর ডিগ্রী লাভ করেন।
১৯৭৭ সালে তিনি স্কলাস্টিকা বিদ্যালয় স্থাপন করেন। তিনি স্কলাস্টিকার প্রতিষ্ঠাকালীন চেয়ারপার্সন, এবং "স্টোর এটসেটরা বাংলাদেশের" চেয়ারপার্সন।
তিনি ২০০৬ সালের ৩১শে অক্টোবর থেকে ১১ জানুয়ারি, ২০০৭ সাল পর্যন্ত "নারী এবং শিশু বিষয়ক মন্ত্রণালয়", "প্রাথমিক ও গনশিক্ষা মন্ত্রণালয়" এবং "সামাজিক কল্যাণ মন্ত্রণালয়ের" দায়িত্ব পালন করেছেন। ২০০৭ সালে তাকে বাংলাদেশের রাষ্ট্রদূত করে পাকিস্তানে নিযুক্ত করা হয়।
তিনি সৈয়দ মাহার মোর্শেদ এবং সৈয়দা মাদিহা মোর্শেদ নামের দুই সন্তানের জননী। তিনি সৈয়দ তানবীর মোর্শেদকে বিয়ে করেছেন, যিনি সৈয়দ মনজুর মোর্শেদ এবং বেগম হাসিনা মুর্শেদের পুত্র। তার বাবা এবং মা, খ্বাজা এবং বেগম বিনো জাকিউদ্দিন ঢাকার নবাব পরিবারের সদস্য ছিলেন। তার দাদা ছিলেন খাজা শাহাবুদ্দিন এবং তার দাদী, ফারহাত শাহাবুদ্দিন, বাংলার সর্বপ্রথম আইনপ্রণেতা নারীদের মধ্যে অন্যতম ছিলেন।
বেগজাদী মাহমুদা নাসির

বেগজাদী মাহমুদা নাসির (১৬ এপ্রিল ১৯২৯ - ৩ নভেম্বর ২০১৫) ছিলেন একজন বাংলাদেশি পণ্ডিত। তিনি ১৯৫৬ সাল হতে ১৯৯২ সাল পর্যন্ত সেন্ট্রাল উইমেন্স কলেজের প্রতিষ্ঠাতা অধ্যক্ষ হিসেবে কর্মরত ছিলেন এবং পরবর্তীতে ১৯৯৩ হতে ১৯৯৬ সাল পর্যন্ত সেন্ট্রাল উইমেন্স ইউনিভার্সিটির উপাচার্য হিসেবে দায়িত্ব পালন করেন। বাংলাদেশ সরকার ২০০১ সালে তাকে বেগম রোকেয়া পদকে ভূষিত করে। ২০০২ সালে তিনি বাংলা একাডেমীর একজন সম্মানিত ফেলো হিসেবে মনোনীত হন। ২০০১ সালে অনন্যা শীর্ষ দশ পুরস্কার বিজযী হন।
মাহমুদা নাসির ১৯৪৭ সালে কলকাতার লেডি ব্রাবৌরন কলেজ হতে স্নাতক পাশ করেন এবং ১৯৫০ সালে ঢাকা বিশ্ববিদ্যালয় হতে ইংরেজি সাহিত্যে মাস্টার্স ডিগ্রী অর্জন করেন।
মাহমুদা নাসির ১৯৫১ সালে টাঙ্গাইলের কুমুদিনি কলেজের ইংরেজি বিভাগের একজন প্রভাষক হিসেবে তার পেশাজীবন শুরু করেন। ১৯৫৬ সালে তিনি ঢাকায় সেন্ট্রাল উইমেন্স কলেন প্রতিষ্ঠা করেন। পরবর্তীতে ১৯৯৩ সালে তিনি সেন্ট্রাল উইমেন্স ইউনিভার্সিটি প্রতিষ্ঠা করেন, যেটি বাংলাদেশের প্রথম মহিলা বিশ্ববিদ্যালয়। তিনি ১৯৭৬ হতে ১৯৮৬ সাল পর্যন্ত জাহাঙ্গীরনগর বিশ্ববিদ্যালয়ের একজন সিন্ডিকেট সদস্য হিসেবে দায়িত্ব পালন করেন। এছাড়াও ১৯৬৫ হতে ১৯৭০ সাল পর্যন্ত তিনি ঢাকা বিশ্ববিদ্যালয়ের একজন একাডেমিক কাউন্সিল ও সিনেট সদস্য হিসেবে দায়িত্ব পালন করেন।
মাহমুদা নাসির জনাব এ এ আব্দুল মতিনের সাথে বিবাহবন্ধনে আবদ্ধ হন, যিনি জগন্নাথ কলেজের ইংরেজি বিভাগের সাবেক প্রধান ছিলেন। মিস নাসির ২০১৫ সালের ৩রা নভেম্বর ঢাকাস্থ স্কয়ার হাসপাতালে মৃত্যুবরণ করেন।
ভূতের বাচ্চা সোলায়মান

গল্পের প্রধান চরিত্র নীতু। নীতুর দূরসম্পর্কের চাচা 'দবির' মধ্যপ্রাচ্য থেকে নীতুদের বাসায় বেড়াতে আসে। তিনি ছোটদের দেখতে পারে না এমনকি মেয়েদের পড়ালেখা নিয়ে কটুবাক্য করে। এছাড়াও দেশি সংস্কৃতি ও ঐতিহ্যকে বিভিন্নভাবে হেয় করতে দবির চাচা সর্বদা বদ্ধ পরিকর। দবির চাচাকে শিক্ষা দিতে নীতু আর তার চাচাতো ভাই-বোনেরা প্লানচ্যাটে বসে ভূত ডাকতে। তাদের ডাকে একটি বাচ্চা ভূত সাড়া দেয়। এই বাচ্চা ভূতটির নামই হল সোলায়মান। সোলায়মান নীতুদের ডাকে আসলেও আর নিজে নিজে ফিরে যেতে পারেনা। এদিকে নীতুর দবির চাচা বাচ্চা ভূতের ব্যাপারটি জানতে পেরে সোলায়মানকে বিদেশী টিভি চ্যানেলের কাছে বিক্রি পায়তারা করে। এই পরিকল্পনা মোতাবেক নীতুকে আটকে ভূতের বাচ্চা সোলায়মানকে অপহরণও করে। নীতুর চাচাতো ভাই-বোনেরা নীতুকে উদ্ধার করে আবার প্লানচ্যাটে বসে। ভূতের বাচ্চা সোলায়মানের মা এসে এবার তাকে নিয়ে যায়। দবির যাদের কাছে ভূতের বাচ্চা বিক্রির ফন্দি করেছিল তারা এসে দবিরকে গণধোলাই দেয়।
বইটি প্রকাশের পরপরই এর নামকরণ নিয়ে বিতর্ক তৈরি হয়। অনেকেই সামাজিক যোগাযোগমাধ্যমে মুহম্মদ জাফর ইকবালকে ধর্মীয় অনুভূতিতে আঘাতের অভিযোগ আনেন। বইটির নিষিদ্ধকরণ দাবির পাশাপাশি এবং লেখককেও ব্যক্তিগত আক্রমণ হতে থাকে। বাংলাদেশি নারীবাদী লেখিকা তসলিমা নাসরিনসহ অনেককেই সেই সময় এইসব সমালোচনার পাল্টা উত্তর দিতে দেখা গেছে।
২০১৮ সালের ৩রা মার্চ মুহাম্মদ জাফর ইকবালকে হত্যাপ্রচেষ্টাকারী, ফয়জুর রহমান ওরফে ফয়জুল ঘটনাস্থলে ধরা পড়ে। জিজ্ঞাসাবাদে জঙ্গিবাদে বিশ্বাসী ফয়জুর লেখকের উপর আক্রমণের কারণ হিসেবে এই বইয়ের কথা উল্লেখ করলে বইটি আবার আলোচনায় আসে।
আনোয়ারা খাতুন (শিশু অধিকার কর্মী)

আনোয়ারা খাতুন (জন্ম ১৯৯৬) একজন ভারতীয় শিশু অধিকার কর্মী। ২০১৭ সালে, ২১ বছর বয়সে, পশ্চিমবঙ্গ রাজ্যে শিশু পাচার এবং বাল্যবিবাহের বিরুদ্ধে লড়াইয়ে অবদানের জন্য তাঁকে ভারতের সর্বোচ্চ বেসামরিক মহিলাদের পুরস্কার, নারী শক্তি পুরস্কারে ভূষিত করা হয়।
আনোয়ারা খাতুন ১৯৯৬ সালে পশ্চিমবঙ্গের উত্তর ২৪ পরগনা জেলার সন্দেশখালির ছোট আসগড়া গ্রামে এক দারিদ্র্যসীমার নীচের পরিবারে জন্মগ্রহণ করেন। অল্প বয়সেই তিনি তাঁর বাবাকে হারান এবং বারো বছর বয়সে তাঁকে নতুন দিল্লিতে নিয়ে যাওয়া হয়। সেখানে তিনি গৃহকর্মী হিসেবে কাজ করতেন। কয়েক মাস গৃহকর্মী হিসেবে কাজ করার পর, তিনি পালিয়ে তাঁর গ্রামে ফিরে আসেন এবং সেখানে শিশুদের অবস্থা ভয়াবহ দেখতে পান। শিশুদের জোর করে শ্রমে নিযুক্ত করা হচ্ছিল, এবং কিছুকে শহরে এবং সীমান্ত পেরিয়ে বাংলাদেশে পাচার করা হচ্ছিল, আবার কিছুজনকে বাল্যবিবাহে বাধ্য করা হচ্ছিল। তাঁর চারপাশের পরিস্থিতি পরিবর্তনের অভিপ্রায়ে, তিনি 'ধাগাগিয়া সোশ্যাল ওয়েলফেয়ার সোসাইটি' এবং সেভ দ্য চিলড্রেনের সংস্পর্শে আসেন, সেখানে তিনি শিশু অধিকারের ধারণাটি শিখেছিলেন। আরও বেশি সংখ্যক মানুষের কাছে পৌঁছোনোর জন্য, তিনি শিশু অধিকারের ক্ষেত্রে স্বাবলম্বী গোষ্ঠী গঠনের প্রক্রিয়া শুরু করেছিলেন। অল্প সময়ের মধ্যেই আনোয়ারা ১৮০ জন পাচার হওয়া শিশুকে তাদের পরিবারের সাথে পুনর্মিলিত করতে সাহায্য করেছেন, প্রায় তিন ডজন বাল্যবিবাহ বন্ধ করেছেন, ৮৫ জন শিশুকে শিশুশ্রম থেকে উদ্ধার করেছেন এবং ৪০০ জন শিশুকে স্কুলে ফিরিয়ে এনেছেন।
২০১১ সালে, মমতা বন্দ্যোপাধ্যায় তাঁকে সংবর্ধনা জানান। ২০১২ সালে, আন্তর্জাতিক শিশু শান্তি পুরস্কারের জন্য মনোনীত তিনজনের মধ্যে একজন ছিলেন আনোয়ারা। ২০১৭ সালের ৮ই মার্চ, আন্তর্জাতিক নারী দিবসে, পশ্চিমবঙ্গ রাজ্যে শিশু পাচার এবং বাল্যবিবাহের বিরুদ্ধে লড়াইয়ে অবদানের জন্য, আনোয়ারা খাতুনকে ২০১৬ সালের ভারতের সর্বোচ্চ বেসামরিক নারী পুরস্কার, নারী শক্তি পুরস্কারে ভূষিত করা হয়। আনোয়ারা খাতুনকে ২০১৫ এবং ২০১৬ সালে জাতিসংঘের সাধারণ পরিষদে শিশু অধিকারের একজন প্রবক্তা হিসেবে অংশগ্রহণের জন্য আমন্ত্রণ জানানো হয়েছে।
সেন্ট ফ্রান্সিস জেভিয়ার্স গার্লস স্কুল অ্যান্ড কলেজ

সেন্ট ফ্রান্সিস জেভিয়ার্স গার্লস স্কুল অ্যান্ড কলেজ একটি বাংলা-মিডিয়াম বিদ্যালয়। এটা বাংলাদেশের ঢাকা শহরের পুরান ঢাকায় অবস্থিত। স্কুলটি পরিচালনা করেন Sisters of Our Lady of the Missions নামে একটি রোমান ক্যাথলিক ধর্মীয় আদেশ।
১৯১২ সালে Congregation of Our Lady of Christian Missions স্কুলটি একটি ইংরেজি-মাধ্যম স্কুল হিসেবে প্রতিষ্ঠা করে ঢাকার লক্ষিবাজার এলাকায়। ১৯৭১ সালে বাংলাদেশের স্বাধীনতার পর স্কুলটি একটি বাংলা-মাধ্যম স্কুলে রূপান্তরিত হয়।
স্কুলটিতে ক্লাশ শুরু হয় সকাল ৭ঃ৪০ এ এবং শেষ হয় ১ঃ২৫এ। প্রতিটি ক্লাশে চারটি শাখা আছে। প্রতিটি শাখার আলাদা আলাদা নাম আছে, যেমন, নেপচুন, স্যাটার্ন, জুপিটার, হীরা এবং নীল কমল। প্রতিটি ক্লাশে ৬০ থেকে ৭০ জন ছাত্রী আছে। স্কুলটির মূল ভবনের সামনে একটি খেলার মাঠ ও বাস্কেটবল কোর্ট আছে। ২০১৭ সালে শিক্ষা মন্ত্রণালয় এই প্রতিষ্ঠানটিকে মহাবিদ্যালয় হিসেবে অনুমোদন দেয়।
যদিও এটি একটি মিশনারি স্কুল, তবুও জাতি-ধর্ম ভেদে সবাই এতে শিক্ষা গ্রহণ করতে পারে।
বাংলাদেশ শিক্ষাব্যবস্থা
বাংলাদেশের বিদ্যালয়সমূহের তালিকা
১। "St. Francis Xaviers Girls High School". St. Francis Xaviers Girls High School. Archived from the original on 9 July 2014.
২। "St. Francis Xavier's Girls High School". Facebook.
কুমিল্লা সরকারি মহিলা কলেজ

কুমিল্লা সরকারি মহিলা কলেজ হচ্ছে বাংলাদেশের কুমিল্লায় অবস্থিত একটি সরকারি কলেজ, যা ১৯৬০ সালে প্রতিষ্ঠিত হয়েছিল। এই কলেজটি উচ্চ মাধ্যমিক পর্যায়ে কুমিল্লা মাধ্যমিক ও উচ্চমাধ্যমিক শিক্ষাবোর্ড ও স্নাতক-স্নাতকোত্তর পর্যায়ে জাতীয় বিশ্ববিদ্যালয়ের অধিভুক্ত।
কুমিল্লা ভিক্টোরিয়া কলেজের দর্শন শাস্ত্রের অধ্যাপক সেকান্দার আলী ভূইয়ার উদ্যোগে ১৯৬০ সালে স্থানীয় শিক্ষানুরাগী কাজী জহিরুল কাইয়ূম, ঠিকাদার আব্দুল ওদুদ, আব্দুল ওয়াজেদ এবং বাবু হিমাংশু শেখর মুখার্জীর অনুদানে কুমিল্লার রানীর দিঘির অদূরে জেলা সদর হাসপাতালের পাশে পাঁচ একর জমির উপর কুমিল্লা মহিলা কলেজ প্রতিষ্ঠিত হয়। বৃটিশ আমলে নির্মিত মুসলিম ইনস্টিটিউটের পাবলিক হলটি কলেজের ভবন হিসেবে ব্যবহৃত হয়।১৯৬০ সালের ৬ জুলাই কলেজের প্রথম অধ্যক্ষ হিসেবে দায়িত্ব নেন অধ্যাপক মোসলেহ উদ্দিন আহমেদ।১৯৭০ সালে তৎকালীন জেলা প্রশাসক কাজী আজহার আলীর উদ্যোগে নবাবজাদা ওসমান হায়দার চৌধুরীর বাবার নামে ট্রাস্টকৃত রানীর দিঘির পাড়ের ফুলার হোস্টেল, সুপার কোয়ার্টার, পুকুর, মসজিদ ও উন্মুক্ত প্রাঙ্গণ মহিলা কলেজের সম্পত্তি হিসেবে অর্ন্তভুক্ত হয়। নবাব পরিবারের প্রতি কৃতজ্ঞতা স্বরূপ ঐতিহাসিক ফুলার হোস্টেলের নাম পরিবর্তন করে নবাব হোচ্ছাম হায়দার মহিলা ছাত্রী নিবাস করা হয়।
কলেজটি বাংলাদেশের মহিলা কলেজের মধ্যে ১৯৭৬ সালে বৃহত্তম ও শ্রেষ্ঠ কলেজের স্বীকৃতি অর্জন করে। ১৯৭৮ সালে ১ ফেব্রুয়ারি কলেজটি জাতীয়করণ করা হয় এবং কুমিল্লা সরকারি মহিলা কলেজ নামধারণ করে। ১৯৯১ সালে কলেজটি জাতীয়ভাবে চট্টগ্রাম বিভাগের শ্রেষ্ঠ কলেজের স্বীকৃতি ও পুরস্কার পায়। পরে ১৯৯৪ ও ১৯৯৬ সালেও বিভাগীয় পর্যায়ে শ্রেষ্ঠ কলেজের স্বীকৃতি ও পুরস্কার অর্জন করে এ কলেজ।
বর্তমানে কলেজটিতে উচ্চমাধ্যমিক স্তরে বিজ্ঞান, মানবিক ও ব্যবসায় শিক্ষা বিভাগ এবং স্নাতকে ৩ টি অনুষদের (বিজ্ঞান, কলা, সমাজ বিজ্ঞান) অধীনে মোট ১২ টি বিষয়ে অনার্স ও ৯ টি বিষয়ে মাস্টার্স চালু আছে। ৩ টি অনুষদে স্নাতক (পাস) কোর্স চালু রয়েছে। কুমিল্লা ভিক্টোরিয়া সরকারি কলেজে বর্তমানে ৩ টি অনুষদের অধীনে নিম্নোক্ত বিভাগ সমূহ রয়েছে :
অনিমা রায়

অনিমা রায় একজন বাংলাদেশি সঙ্গীত শিল্পী। তিনি প্রধানত "রবীন্দ্র সঙ্গীত" (রবীন্দ্রনাথের গান) গেয়ে থাকেন। তিনি দেবাশীষ চক্রবর্তী, সাধন চন্দ্র বর্মনের কাছ থেকে এবং ললিতকলা একাডেমি থেকে সঙ্গীত শিখেন। এরপর তিনি ওয়াহিদুল হক, সানজিদা খাতুন ও মিতা হকের অধীনে প্রশিক্ষণ নেন। তিনি ছায়ানট থেকেও রবীন্দ্র সংগীতের উপর কোর্স সম্পন্ন করেছেন।
অনিমা রায় ঢাকা বিশ্ববিদ্যালয়ের নাটক বিভাগের আংশিক সময়ের অধ্যাপিকা ছিলেন এবং সম্প্রতি তিনি জগন্নাথ বিশ্ববিদ্যালয়ে সঙ্গীত বিভাগের অধ্যাপিকা হিসেবে কাজ করছেন। অধ্যাপনার কাজ ছাড়াও, তিনি একজন প্রতিষ্ঠিত রবীন্দ্র সঙ্গীত শিল্পী। তিনি রবীন্দ্র সঙ্গীতের ওপর ছয়টি অ্যালবাম প্রস্তুত করেছেন, পাঁচ নম্বর অ্যালবামটির নাম ছিল "রবির আলো", যেটিতে ভারতীয় সঙ্গীত শিল্পী প্রত্যুষ ব্যানার্জিরও অবদান রয়েছে।
অনিমা রায় তার ষষ্ঠ অ্যালবামের জন্যে শ্রেষ্ঠ রবীন্দ্র সঙ্গীত শিল্পী বিভাগে '১২তম চ্যানেল আই সঙ্গীত পুরস্কার' পেয়েছেন।
ফারিদা খানুম

ফারিদা খানুম পাকিস্তানের পাঞ্জাব প্রদেশের একজন শাস্ত্রীয় সঙ্গীতশিল্পী। ২০০৭ সালে দ্য টাইমস অব ইন্ডিয়ার পক্ষ থেকে ওনাকে মালিকা-এ-গজল উপাধিতে ভূষিত করা হয়। 
ফারিদা খানুম ১৯২৯ সালে কলকাতায় জন্মগ্রহণ করেন। ওঁরা পাঁচ ভাইবোন। দুই বোন ও তিন ভাই। প্রখ্যাত গায়িকা মুখতার বেগম ওঁর দিদি। ১৯৪৭ সালে, শিল্পীর যখন ১৮ বছর বয়স, তখন তাঁর পুরো পরিবার অমৃতসর থেকে পাকিস্তানের লাহোর চলে যান। 
পাতিয়ালা ঘরানার ওস্তাদ আশিক আলি খানের কাছে উনি খেয়াল, ঠুমরি এবং দাদরা শিখতে শুরু করেন। তাঁর দিদি মুখতার বেগম প্রাত্যহিক রেয়াজের জন্য বোনকে ওস্তাদের কাছে নিয়ে যেতেন। 
১৯৭০ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন সংঙ্গীতে উলেখ্যযোগ্য অবদান এর জন্য।
শেহান মধুশঙ্কা

দেবাপুরাগে শেহান মধুশঙ্কা কুমারা (জন্ম: ১০ মে, ১৯৯৫) ওয়েন্নাপ্পুয়া এলাকায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে অন্যতম সদস্যরূপে খেলছেন। ঘরোয়া প্রথম-শ্রেণীর শ্রীলঙ্কান ক্রিকেটে তামিল ইউনিয়নের প্রতিনিধিত্ব করছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে ভূমিকা রাখছেন তিনি। এছাড়াও, নিচেরসারিতে ডানহাতে ব্যাটিং করে থাকেন শেহান মধুশঙ্কা।
২০১৬ সালে শ্রীলঙ্কা ডেভেলপম্যান্ট ইমার্জিং দলের সদস্যরূপে দক্ষিণ আফ্রিকা ও জিম্বাবুয়ে সফরে যান। হারারেতে অনুষ্ঠিত জিম্বাবুয়ে ডেভেলপম্যান্ট একাদশের বিপক্ষে প্রথম-শ্রেণীর ক্রিকেটে অভিষেক ঘটে শেহান মধুশঙ্কা’র। ২০১৬-১৭ মৌসুমের ডিস্ট্রিক্টস ওয়ান ডে টুর্নামেন্টে কিলিনোচ্চি জেলার পক্ষে লিস্ট এ ক্রিকেটে অভিষিক্ত হন।
জানুয়ারি, ২০১৮ সালে বাংলাদেশে অনুষ্ঠিত ত্রি-দেশীয় সিরিজ খেলার জন্য শ্রীলঙ্কার ওডিআই দলে তাকে অন্তর্ভুক্ত করা হয়। ২৭ জানুয়ারি, ২০১৮ তারিখে স্বাগতিক বাংলাদেশের বিপক্ষে সিরিজের চূড়ান্ত খেলায় একদিনের আন্তর্জাতিকে অভিষেক ঘটে শেহান মধুশঙ্কা’র। ঐ খেলায় বিশ্বের চতুর্থ ও শ্রীলঙ্কার দ্বিতীয় বোলার হিসেবে অভিষেক খেলায় হ্যাট্রিক করার গৌরব অর্জন করেন।
কাংসা

স্পটেড সটুথ(বৈজ্ঞানিক নাম: "Prioneris thestylis(Doubleday)") এক প্রজাতির মাঝারি আকারের "প্রজাপতি"। এরা ‘পিয়েরিডি’ পরিবার এর সদস্য।
ভারতে প্রাপ্ত স্পটেড সটুথ এর উপপ্রজাতি হল- 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি রায়সেনা () প্রজাতিকে নকল করে।
পুরুষ নমুনার সামনের ডানার শীর্ষভাগ তীক্ষ্ণ। ডানার উপরিতল সাদা এবং সামনের ডানার উপরিপৃষ্ঠ শীর্ষভাগ চওড়া কালো এবং সাদা রেখা এবং ছোপযুক্ত। পুরুষ নমুনায় আর্দ্র ঋতুরূপে পিছনের ডানার উপরিপৃষ্ঠ সাদা ছোপযুক্ত চওড়া কালো বর্ডার অথবা সীমারেখা দেখা যায়।
স্ত্রী নমুনার ডানার উপরিতল হিল জেজেবেল এর অনুরূপ অর্থাৎ মূল রং কালো এবং কালচে আঁশে ছাওয়া, বিভিন্ন আকৃতির সাদা এবং ক্রীমবর্ণ ছাপযুক্ত। তবে অমিল হিসাবে, সামনের ডানার উপরিতলে সেল এর শেষপ্রান্তে ৪টি ছট এবং সুস্পষ্ট আঁকাবাঁকা সাদা ছোপ এর সারি বিদ্যমান। স্ত্রী এবং পুরুষ উভয় নমুনাতে সামনের ডানার নিম্নতলে উপরিউক্ত ৪টি ছট এবং সুস্পষ্ট আঁকাবাঁকা ছোপ এর সারি দেখা যায়। উভয় নমুনাতেই পিছনের ডানার নিম্নতল হিল জেজেবেলের ন্যায় কালো এবং লম্বাটে হলুদ ছোপযুক্ত। শুষ্ক ঋতুরূপে, পিছনের ডানার নিম্নতলে কালো দাগ-ছোপ প্রায় থাকেই না এবং অধিকাংশ ভাগ হলুদ থাকে যাতে শিরা বরাবর সাদা রেখার উপস্থিতি লক্ষ করা যায়। শুষ্ক ঋতুরূপে এই প্রজাতির নমুনা আকারে অপেক্ষাকৃত ছোট হয়।
এডিয়াকারান

এডিয়াকারান যুগের () ব্যপ্তি ছিল ৬৩৫ মিলিয়ন বছর পূর্বে (Mya) ক্রায়োজেনিয়ান যুগের সমাপ্তি থেকে শুরু করে ৫৪১ মিলিয়ন বছর পূর্বে (Mya) ক্যাম্ব্রিয়ান যুগের শুরু পর্যন্ত মোট ৯৪ মিলিয়ন বছর। এটা প্রোটেরোজোয়িক অধিযুগের সমাপ্তিকে এবং ফ্যানারোজোয়িক অধিযুগের শুরুকে চিহ্নিত করে। দক্ষিণ অস্ট্রেলিয়ায় অবস্থিত এডিয়াকারা পর্বতের নামানুসারে এর নামকরণ করা হয়েছে।
অফিসিয়াল যুগ হিসেবে এডিয়াকারান যুগকে ২০০৪ সালে আন্তর্জাতিক ভূতাত্ত্বিক বিজ্ঞান সংস্থা (IUGS) স্বীকৃতি প্রদান করে এবং ১২০ বছরের মধ্যে এটাকে নতুন ভূতাত্ত্বিক যুগ হিসেবে ঘোষণা করে। যদিও এডিয়াকারা পর্বতের নামানুসারে এই যুগের নামকরণ করা হয়েছিল যেখানে ১৯৪৬ সালে ভূতত্ত্ববিদ রেগ স্প্রিগ সর্বপ্রথম এডিয়াকারা প্রাণীজগতের জীবাশ্ম আবিষ্কার করেছিলেন এবং এই স্ট্রাটোটাইপটি (type section) অবস্থিত ছিল দক্ষিণ অস্ট্রেলিয়ার ফ্লিণ্ডার পর্বতশ্রেণীর ইনোরামা প্রণালীতে যেটা ব্রাচিনা জর্জের অন্তর্গত এবং এর ভৌগোলিক অবস্থান ছিল ।
এডিয়াকারান যুগ ভেনডিয়ান যুগের চেয়ে সংক্ষিপ্ত এবং এর সাথে জড়িয়ে যায়, এই ভেনডিয়ান যুগের নামটি ১৯৫২ সালের শুরুর দিকে রাশিয়ান ভূতত্ত্ববিদ এবং জীবাশ্মবিদ বোরিস সোকোলভ প্রস্তাব করেছিলেন। স্তরভিত্তিক ওঠা-নামার মাধ্যমে ভেনডিয়ান যুগের ধারণা সৃষ্টি হয়েছিল এবং ক্যাম্ব্রিয়ানের সর্বনিম্ন সীমারেখাটি ভেনডিয়ানের সর্বোচ্চ সীমারেখায় পরিণত হয়েছিল।
বার্গ-ই মাতাল জেলা

বার্গী-ই মাতাল জেলা (বার্গে মাতাল জেলা, ব্রাগামাতাল জেলা, , ) আফগানিস্তানের নুরিস্তান প্রদেশের একটি জেলা। এটি মূলত কোনার প্রদেশের একটি অংশ ছিল এবং এরপর ২০০১ সালে নতুনভাবে নুরিস্তান প্রদেশে স্থানান্তর করা হয়।
বার্গি মাতাল জেলা নিম্নোক্ত অঞ্চলসমূহ সীমানা ঘিরে রেখেছে:
সরস্বতী রাজমনী

সরস্বতী রাজমনী (English: Saraswathi Rajamani) (১৯২৭-২০১৮)একজন আজাদ হিন্দ ফৌজ বা ইন্ডিয়ান ন্যাশনাল আর্মির (আইএনএ) এর অভিজ্ঞ মহিলা সেনানী ছিলেন । সেনাবাহিনীর সামরিক গোয়েন্দা বিভাগে তিনি তার কাজের জন্য সুপরিচিত।
সম্প্রতি তিনি 'ভয়েস অফ এন ইন্ডিপেন্ডেন্ট ইন্ডিয়ান' নামের একটি ছোট্ট চলচ্চিত্র উপস্থিত করেছেন।
শ্রীমতি সরস্বতী রাজমনীর জন্মগ্রহণ করেন রেঙ্গুন,বার্মাতে (বর্তমানে মায়ানমার)। তার বাবা সোনার খনির মালিক এবং রেঙ্গুনে সবচেয়ে ভারতীয় ধনী ব্যক্তিদের অন্যতম ছিলেন। তার পরিবার ভারতীয় স্বাধীনতা আন্দোলনের দৃঢ় সমর্থক ছিল এবং আন্দোলনে জন্য অর্থ প্রদানও করেছিল।
১৬ বছর বয়সে,নেতাজি সুভাষচন্দ্র বোস এর রেঙ্গুনে বক্তৃতা থেকে অনুপ্রাণিত হয়ে তিনি তার সমস্ত গহনা আজাদ হিন্দ ফৌজকে দান করেন। যে যুবতী মেয়েটি অলঙ্কার দিয়ে আজাদ হিন্দ ফৌজকে সাহায্য করে দিয়েছেন তা বুঝতে পেরে, নেতাজী তার বাড়ি যান। রাজমনী দৃঢ়সংকল্প ছিলেন যে তিনি সেনাবাহিনীর জন্য এটি ব্যবহার করেছেন। তাঁর এই দেশাত্মবোধ এর জন্যে নেতাজী তার সরস্বতী নামকরণ করেছিলেন।
১৯৪২সালে,রাজমনীকে আইএনএ র রানি ঝাঁসির রেজিমেন্টে নিয়োগ করা হয়েছিল এবং সেনাবাহিনীর সামরিক গোয়েন্দা বিভাগের অংশ ছিল।
প্রায় দুই বছর ধরে,রাজমনী এবং তার কয়েকজন মহিলা সহকর্মীদের ছদ্মবেশ ধারণ করা ছেলে এবং মেধা সংগ্রহ করে। একটি ছেলে হিসাবে দাঁড়ানো,তার নাম ছিল মণি। একবার,তার এক সহকর্মী ব্রিটিশ সেনাবাহিনী ধরা পড়ে যায়। তাকে উদ্ধার করার জন্য,রাজমনী নর্ত্যকী সেজে ব্রিটিশ শিবিরে অনুপ্রবিষ্ট হন। তিনি ব্রিটিশ কর্মকর্তাদের মাদকদব্য খাইয়ে তার সহকর্মীদের উদ্ধার করেন। যখন তারা পালিয়ে গিয়েছিল,তখন রাজমনী ব্রিটিশ রক্ষী দ্বারা পায়ের উপর গুলি চালায় সে কিন্তু তাদের আটকানো থেকে রক্ষা পায় যায়। 
দ্বিতীয় বিশ্বযুদ্ধের পর নেতাজী আইএনএ কে বিচ্ছিন্ন করার পর সেনাবাহিনীতে তাঁর কাজ শেষ হয়।
দ্বিতীয় বিশ্বযুদ্ধের পর,রাজমনীর পরিবার তাদের সমস্ত সম্পদ,সোনার খনি লুণ্ঠন করে এবং ভারতে ফিরে আসে। ২০০৫সালে,একটি সংবাদপত্র থেকে জানা যায় যে তিনি চেন্নাইয়ে বসবাস করছিলেন এবং যদিও মুক্তিযোদ্ধা পেনশন বহন করলেও তিনি উভয় প্রান্তিক পরিসীমা সম্পন্ন করার জন্য সংগ্রাম করছিলেন। তিনি সাহায্যের জন্য তামিলনাড়ু রাজ্য সরকারকে আবেদন করেছিলেন। তামিলনাড়ুর তৎকালীন মুখ্যমন্ত্রী জয়ললিতা তাঁর নিকট ৫ লাখ টাকা এবং একটি ভাড়াভিত্তিক হাউজিং বোর্ডের ফ্ল্যাটে সহায়তা প্রদান করেন। 
তিনি ওড়িশা,কটকে নেতাজি সুভাষ জন্মস্থান জাতীয় জাদুঘর আইএনএ গ্যালারিতে সম্মান প্রদান করেছেন।
২০১৬সালে,টেলিভিশন সিরিজ আদ্রিয়ায় এপিআইসি চ্যানেলটি তার গল্পটি প্রকাশ করে।
মুক্তিযোদ্ধা সরস্বতী রাজমনী ১৩ই জানুয়ারি,২০১৮তারিখে হৃদযন্ত্র আঘাতে মারা যান। তার শেষকাজ সম্পন্ন হয় পিটার কলোনি, রায়াপেট্টাহ,চেন্নাই।
পণ্য স্থানান্তর বিদ্যা

পণ্য স্থানান্তর বিদ্যা ( "লজিস্‌টিক্‌স্‌") বলতে ক্রেতার চাহিদা মেটানোর জন্য সরবরাহ শৃঙ্খলের কোন একটি বিন্দু থেকে অপর একটি বিন্দু পর্যন্ত (যেমন উৎপাদনকেন্দ্র থেকে বিক্রয়কেন্দ্র পর্যন্ত) দক্ষ ও কার্যকরভাবে পণ্যের সম্মুখগামী বা পশ্চাদগামী প্রবাহ ও মজুদ প্রক্রিয়ার পরিকল্পনা, সমন্বয় ও বাস্তবায়নকে বোঝানো হয়।
সরবরাহ শৃঙ্খল ব্যবস্থাপনা থেকে পণ্য স্থানান্তর বিদ্যার আলোচ্য বিষয় খানিক ভিন্ন। সরবরাহ শৃঙ্খল ব্যবস্থাপনাতে পণ্যচক্রের সমস্ত দিক গণ্য করা হয়, যেখানে কাঁচামাল থেকে পণ্য উৎপাদন, পণ্য বিতরণ, পণ্য গাঁটবন্দীকরণ, এ-সংশ্লিষ্ট তথ্য প্রযুক্তি, চাহিদা-যোগান-মজুত ভিত্তিক পরিকল্পনা প্রণয়ন, এবং উৎপাদনস্থল থেকে সঠিক ক্রেতার হাত পর্যন্ত পণ্য সঠিক সময়ে, সঠিক পরিমাণে, সঠিক মূল্যে পৌঁছানোর ব্যবস্থা করা হয়। ক্রেতার কাছে পণ্যকে উপলভ্য করাই এই প্রক্রিয়ার লক্ষ্য। অন্যদিকে পণ্য স্থানান্তর বিদ্যা এই শৃঙ্খলের একটি অংশমাত্র, যেখানে কাঁচামাল এবং অর্ধ-সমাপ্ত বা সমাপ্ত পণ্যের পরিবহন বা স্থানান্তর এবং মজুদ করে রাখার বিষয়টি সবচেয়ে গুরুত্বপূর্ণ।
পুভেল্লাম কেট্টুপার

পুভেল্লাম কেট্টুপার () হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন বসন্ত, অভিনয় করেন সুরিয়া, জ্যোতিকা, আম্বিকা, নছর, বিজয়কুমার এবং ভাদিভেলু। রোমান্টিক ঘরানার এই চলচ্চিত্রটি ভালো ব্যবসা করতে না পারলেও সুরিয়া আর জ্যোতিকাকে এটি পরিচয় করিয়ে দেয়।
সি আর কান্নান আর কে আর ভারতী দুজন বন্ধু, দুজনেই সঙ্গীত পরিচালক, তবে দুজনের মধ্যে শত্রুতা হয়। কান্নানের মেয়ে জনকীর সাথে ভারতীর ছেলে কৃষ্ণ'র বন্ধুত্ব হয়ে যায় যা পরে ভালোবাসায় রূপ নেয়, জনকী আর কৃষ্ণ তাদের দুজনের বাবাদের মধ্যে শত্রুতা দূর করতে সাহায্য করে এবং সফলও হয়, সিনেমার শেষে তারা বিয়েও করে।
কৃষ্ণস্বামী সুন্দরজী

জেনারেল কৃষ্ণস্বামী সুন্দরজী (১৯৩০-১৯৯৯) ১৯৮৬ সাল থেকে ১৯৮৮ সাল পর্যন্ত ভারতীয় সেনাবাহিনীর প্রধান ছিলেন। তার কর্মজীবনের একটি গুরুত্বপূর্ণ অধ্যায় ছিলো শিখদের স্বর্ণ মন্দিরে 'ব্লু স্টার' নামক সামরিক অভিযান পরিচালনা করা, যেটার নির্দেশ দিয়েছিলেন ইন্দিরা গান্ধী। ব্লু স্টার সামরিক অভিযানটির ফলাফল সফল ছিলোনা এবং সেনাবাহিনী মানবাধিকার লঙ্ঘন করেছে বলে পরে অভিযোগ আনা হয়। জেনারেল সুন্দরজী ভারতীয় সেনাবাহিনীর জন্য নতুন প্রযুক্তি নিয়ে আসেন; সুইডেন থেকে কামান কেনার ক্ষেত্রে তিনি দূর্নীতিতে জড়ান বলে পরে প্রমাণ পাওয়া যায়। ১৯৮৬ থেকে ১৯৮৭ পর্যন্ত রাজস্থান প্রদেশে জেনারেল সুন্দরজীর নির্দেশে বড় একটি সামরিক অনুশীলন করে ভারতীয় সৈন্যরা।
এই জেনারেলের আসল নাম ছিলো কৃষ্ণস্বামী সুন্দররজন কিন্তু তিনি সব জায়গায় সুন্দরজী নামেই পরিচিত ছিলেন।
জেনারেল কৃষ্ণস্বামীর জন্ম ১৯৩০ সালের ২৮ এপ্রিল তামিলনাড়ুর চেঙ্গেলপেটে। তিনি 'মাদ্রাজ ক্রিশ্চিয়ান কলেজ' এ পড়েন।
তিনি আর্মি স্টাফ কোর্স ভারত থেকে করেন, এছাড়া এনডিসি কোর্সও ভারতেই করেন। এছাড়া তিনি যুক্তরাষ্ট্রের কমান্ড এন্ড জেনারেল স্টাফ কলেজেও পড়েন।
আমরা বাঙালী

আমরা বাঙালী প্রখ্যাত দার্শনিক প্রভাতরঞ্জন সরকার কর্তৃক প্রতিষ্ঠিত; ভারতের একটি বাঙালি রাজনৈতিক দল। ভরতীয় রাজনীতিতে উত্তর-পূর্ব ভারতে বাঙালিদের বিরুদ্ধে বয়ানবাজির প্রতিক্রিয়া হিসেবে এই দলটি গঠন করা হয়। ৮০'র দশকের মধ্যভাগে দলটি কিছুদিনের জন্য সংবাদ শিরোনামে জায়গা করে নেয়; এমনকি সীমান্তবর্তী জেলাগুলোর কয়েকটি পঞ্চায়েত নির্বাচনে জয়লাভও করে। বর্তমানে, আমরা বাঙালী দলটি দার্জিলিং গোর্খাদের নতুন রাজ্য গোর্খাল্যান্ড গঠনের দাবির বিরুদ্ধে বিক্ষোভ প্রদর্শন সহ বিভিন্ন আন্দোলনের সঙ্গে জড়িত। এটি আসামের জাতীয় নাগরিক পঞ্জী ও নাগরিকত্ব (সংশোধন) আইন, ২০১৯-এর প্রতিবাদ করেছিল।
আমরা বাঙালীর রাজনৈতিক মতাদর্শ মূলত প্রভাতরঞ্জন সরকারের সামাজিক-অর্থনৈতিক ও রাজনৈতিক দর্শন প্রগতিশীল ব্যবহারিক তত্ত্ব -এর উপর আধারিত অর্থনৈতিক গণতন্ত্রের ধারণা ভিত্তিক । পশ্চিমবঙ্গে দলটি সংগঠিত হলেও, অন্যান্য রাজ্য যেগুলোতে বৃহৎ বাঙালি জনগোষ্ঠী বসবাস করে যেমন, ত্রিপুরা, বিহার, উড়িষ্যা, আসাম ও ঝাড়খণ্ডে দলটির উপস্থিতি বর্তমান। ১৯৮০-এর দশকে ত্রিপুরায় পাহাড়ি জাতিগোষ্ঠীর সঙ্গে বাঙালিদের উত্তেজনা ছড়িয়ে পড়ার করাণে দলটি জয়ী হয় ও বিধানসভায় প্রবেশ করে; এবং এটিই এই দলের একমাত্র রাজনৈতিক সাফল্য।
পশ্চিমবঙ্গে, আমরা বাঙালী দলটি রেলওয়ে স্টেশনের বোর্ড ভাংচুর এবং অনেক স্থানের ইংরেজি ও হিন্দি নামগুলো কালো আলকাতরা দিয়ে মিটিয়ে দিয়েছে যাতে বাংলা নামটিই দেখা যায়।
ত্রিপুরা রাজ্যের বাসিন্দা ভুবন বিজয় মজুমদার ছিলেন আমরা বাঙালী দলের একজন বিখ্যাত নেতা।
বাঙালীস্তান হল আমরা বাঙালী কর্ত্তৃক প্রস্তাবিত ভারতবর্ষে বাঙালীদের জন্যে একটি পৃথক বাসভূমি এবং স্বয়ংসম্পূর্ণ সামাজিক-অর্থনৈতিক অঞ্চল। প্রকৃতপক্ষে, বাঙালীস্তান প্রতিষ্ঠার আন্দোলন প্রভাতরঞ্জন সরকারের সামাজিক-অর্থনৈতিক ও রাজনৈতিক দর্শন প্রগতিশীল ব্যবহারিক তত্ত্ব (প্রাউট)-এর উপর আধারিত একটি সমাজ আন্দোলন। পূর্বে বহুবার বঙ্গভূমি তথা বাঙালীস্তান বিভক্ত হয়েছে। ভারতে সংগঠিত হওয়া মান্দাই গণহত্যাকান্ড, নেলি গণহত্যা ইত্যাদি বাঙালীদের বিরুদ্ধে অপরাধমূলক কর্মকাণ্ডের উদাহরণ। বাঙালীরা অত্যাচার, বঞ্চনা ও শোষণের হাত থেকে নিজেদের রক্ষা করতে ভারতবর্ষের বাঙালী অধ্যুষিত এলাকাগুলো (পশ্চিমবঙ্গ, আন্দামান ও নিকোবর দ্বীপপুঞ্জ, ত্রিপুরা, ইত্যাদি) নিয়ে বাঙালীস্তান পুনর্গঠনের দাবী রাখে।
আমরা বাঙালী দলের দাবীসমূহ:
আমরা বাঙালীর লক্ষ্য ও উদ্দেশ্যগুলি হলো:
আমরা বাঙালির কিছু মৌলিক উপাদানগুলি যেমন, বাংলা ভাষা ও সংস্কৃতির প্রতি শ্রদ্ধাশীল সকল মতাদর্শিক মানুষদের সাথে বাংলার অঞ্চল পুনর্গঠন এবং এই অঞ্চলের একটি নতুন নাম "বাঙালীস্তান" প্রদানের প্রস্তাব করেছে।
আমরা বাঙালীর শাখা সংগঠনসমূহঃ
তাজিকিস্তান–বাংলাদেশ সম্পর্ক

তাজিকিস্তান-বাংলাদেশ সম্পর্ক বলতে তাজিকিস্তান এবং বাংলাদেশের মধ্যকার দ্বিপাক্ষিক সম্পর্ককে বোঝানো হয়। বাংলাদেশ এবং তাজিকিস্তানের মধ্যে বৈদেশিক সম্পর্ক খুবই গভীর যা ভবিষ্যতেও আরো জোরদার করার চেষ্টা করা হচ্ছে।
বাংলাদেশের সাবেক পররাষ্ট্র মন্ত্রী ড. দীপু মনি ২০১৩ সালে দুশানবে সফরে যান।
২০১৮ সালে বাংলাদেশের পররাষ্ট্রমন্ত্রী তাজিকিস্তান সফরে যান।
২০১৯ সালে বাংলাদেশের রাষ্ট্রপতি তাজিকিস্তান সফরে যান।
দুর্যোগ ব্যবস্থাপনায় বাংলাদেশের যথেষ্ট অভিজ্ঞতা থাকায় তাজিকিস্তান এই বিষয়ে বাংলাদেশের সহায়তা প্রত্যাশী। তাজিকিস্তানে কিছু বন্যায় ঝুঁকিসংক্রান্ত ব্যবস্থাপনা কর্মসূচীতে কারিগরি সহায়তা প্রদানের জন্য বাংলাদেশ তার বিশেষজ্ঞদের তাজিকিস্তানে প্রেরণ করছে।
বাংলাদেশ এবং তাজিকিস্তান অর্থনৈতিক কর্মকাণ্ড বৃদ্ধিকল্পে পারস্পরিক আগ্রহ প্রকাশ করছে। বাংলাদেশী বিনিয়োগকারীরা তাজিকিস্তানের বাতি শিল্প এবং সূতি সেক্টরে বিনিয়োগে আগ্রহী। ২০০৭ সালে, "কসমটেক্স", একটি বাংলাদেশী প্রতিষ্ঠান তাজিকিস্তানে সূতি এবং চামড়া প্রক্রিয়াকরণ কারখানা প্রতিষ্ঠা করে।
২০১৯ সালে বাংলাদেশের পোশাক, ঔষধ, পাট ও পাটজাত পণ্য এবং তাজিকিস্তানের তুলা নিয়ে বাণিজ্যের কথা হয়।
দু আব জেলা

দু আব জেলা, দো আব জেলা, দু'আব জেলা, দোয়াব জেলা, (, "two waters" হচ্ছে পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা।
১৯৯৭ সালের ৩১ জানুয়ারি তারিখে তালিবান দু আব ও কাতার খাক এলাকায় হামলা চালায়।
কামদেশ জেলা

কামদেশ জেলা (কামদেইশ জেলা, , ) পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। এটি প্রাথমিকভাবে কুনার প্রদেশের একটি অংশ হিসেবে গঠন করা হয়েছিল এবং ২০০১ সালে নুরিস্তান প্রদেশ এর অংশ হিসেবে স্থানান্তর করা হয়।
২০০৪ সালে থেকে কামদেশ জেলা নিম্নের জেলার সাথে সীমানা ঘিরে রেখেছে:
নোয়াখালী সরকারি মহিলা কলেজ

নোয়াখালী সরকারি মহিলা কলেজ বাংলাদেশের একটি উচ্চশিক্ষা প্রতিষ্ঠান। সরকারি ব্যবস্থাপনাধীন এই মহাবিদ্যালয়টি ১৯৭০ সালে প্রতিষ্ঠিত হয়। ২০১৫ সালের উচ্চমাধ্যমিক পরীক্ষায় এই প্রতিষ্ঠানের শিক্ষার্থীদের পাশের হার ছিলো ৬৮.১%।
ওয়ামা জেলা

ওয়ামা জেলা (, ) আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। ২০০৪ সালে আফগানিস্তানের প্রশাসনিক কর্তৃক পুনর্গঠনের মাধ্যমে পুনরায় নুরগ্রাম জেলা ও পারুন জেলা গঠন করা হয়।
ইসাবেলা গোমেজ

ইসাবেলা গোমেজ (জন্ম ফেব্রুয়ারি ৯, ১৯৯৮) হলেন একজন কলাম্বিয়ান অভিনেত্রী, যিনি বর্তমানে জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর নিজেস্ব ধারাবাহিক (হাস্যরস-দশ্যকাব্যিক) "ওয়ান ডে এট এ্য টাইম" "এলেনা আলভারেজ" হিসেবে অভিনয় করছেন। এর আগে গোমেজ, মার্কিন টেলিভিশন চ্যানেল এবিসি-এ প্রচারিত জনপ্রিয় হাস্যরস ধারাবাহিক "মর্ডার্ণ ফ্যামিলি" এবং আরেক মার্কিন টেলিভিশন চ্যানেল এল রে নেটওয়ার্ক-এ প্রচারিত ধারাবাহিক "মেটাডোর"-এ ছোট ভূমিকায় অভিনয় করেছেন।
বাংলাদেশের প্রশ্ন ফাঁস কলঙ্ক

সরকারী হিসাব মতে,বাংলাদেশের শিক্ষাক্ষেত্রে সরকারি পরীক্ষায় সর্বপ্রথম ১৯৭৯ সালে মাধ্যমিক বা এসএসসি পরীক্ষায় প্রশ্ন ফাঁসের ঘটনা ঘটে। কিন্তু
বাংলাদেশের শিক্ষাক্ষেত্রে প্রশ্ন ফাঁসের ঘটনা তীব্রতা লাভ করে আরো পরে। ২০১৪ সাল থেকে পিএসসি, জেএসসি, মাধ্যমিক এবং উচ্চমাধ্যমিক পরীক্ষার মতো বাংলাদেশের অন্যান্য সরকারি পরীক্ষারও প্রশ্ন ফাঁস শুরু হয়। এছাড়াও ঢাকা বিশ্ববিদ্যালয় ও বাংলাদেশের মেডিকেল ও ডেন্টাল কলেজ ভর্তি পরীক্ষার প্রশ্ন ফাঁসের অভিযোগ একাধিকবার এসেছে।
২০১৪ সালে অনুষ্ঠিত সব কয়টি সরকারি পরীক্ষার প্রশ্ন ফাঁস হয়েছে বলে একাধিক রিপোর্ট পাওয়া গেলেও সরকার কর্তৃক বরাবরই এই দাবি নাকচ করে দেয়া হয়েছে। এর কিছুদিন পর শিক্ষামন্ত্রী নুরুল ইসলাম নাহিদ প্রশ্ন ফাঁসে দোষীদের পাবলিক পরীক্ষায় প্রশ্নপত্র ফাঁসের সাথে জড়িতদের শিগগিরই চিহ্নিত করে তাদের বিরুদ্ধে ব্যবস্থা নেয়া হবে বলে মন্তব্য করেন।
২০১৪ সালের উচ্চমাধ্যমিক পরীক্ষা চলাকালে ঢাকা বোর্ডের ইংরেজি প্রশ্ন ফাঁস হলে পরীক্ষাটির তারিখ পরিবর্তন করা হলেও, অন্যান্য পরীক্ষার প্রশ্ন ফাঁসের পরেও এ ধরনের কোন পদক্ষেপ নেয়া হয়নি।
এরপর থেকে অনুষ্ঠিত সব কয়টি পাবলিক পরীক্ষারই প্রশ্ন কম বেশি ফাঁস হতে থাকে। এ ব্যাপারে সরকার থেকেও একেক সময় একে ধরনের মন্তব্য পাওয়া যায়। কখনো এই দাবি সম্পূর্ণভাবে অস্বীকার করা হয় আবার কখনো আগের চেয়ে কম হারে প্রশ্ন ফাঁস হচ্ছে বলে মন্তব্য করা হয়। এছাড়াও শিক্ষামন্ত্রী নুরুল ইসলাম নাহিদ শিক্ষকদেরকেও প্রশ্ন ফাঁসের সাথে জড়িত বলে মন্তব্য করেন।
২০১৫ সালের মেডিকেল ও ডেন্টাল ভর্তি পরীক্ষার প্রশ্ন ফাঁসের গুরুতর অভিযোগ উঠে। এ ব্যাপারে তীব্র আন্দোলনের প্রেক্ষিতে একটি গণতদন্ত কমিটি গঠন করা হয়। পরবর্তীতে এই কমিটি ২০১৫-১৬ সেশনে মেডিকেল ও ডেন্টাল ভর্তি পরীক্ষার প্রশ্ন ফাঁসের অভিযোগ সত্য বলে রিপোর্ট করে এবং নতুন করে ভর্তি পরীক্ষা গ্রহণের সুপারিশ করে।
প্রশ্নফাঁসের বিপক্ষে পুনরায় পরীক্ষার জন্য একদল শিক্ষার্থী আন্দোলন করলেও সেই আন্দোলন সফল হয়নি। তদন্ত কমিটির সুপারিশ মতে নতুন করে কোন পরীক্ষা নেয়া হয়নি বরং শিক্ষার্থীদের আন্দোলনকে সরকারের পক্ষ থেকে অযৌক্তিক বলা হয়ে এসেছে।
২০১৭ সালে ঢাকা বিশ্ববিদ্যালয়ের ঘ ইউনিটের প্রশ্ন ফাঁসের অভিযোগ আনা হয়। পরীক্ষার আগের রাতে ফাঁস হওয়া এই প্রশ্নেই স্নাতক (সম্মান) শ্রেণীর ভর্তি পরীক্ষা গ্রহণ হলে সমালোচনা তীব্রতা লাভ করে। অবশ্য ঢাকা বিশ্ববিদ্যালয় কর্তৃপক্ষ এই ঘটনা অস্বীকার করে এসেছে।
প্রশ্ন ফাঁসের বিরুদ্ধে শুরু থেকে দেশের শিক্ষাবিদরা সরব অবস্থান গ্রহণ করেছেন। ২০১৪ সালের প্রশ্ন ফাঁসের প্রতিবাদে শিক্ষাবিদ, অধ্যাপক মুহম্মদ জাফর ইকবাল শহীদ মিনারে অবস্থান কর্মসূচি পালন করেন।
২০১৫ সালের মেডিকেল ও ডেন্টাল পরীক্ষার প্রশ্ন ফাঁসের বিরুদ্ধে শিক্ষার্থীদের আন্দোলনে সক্রিয়ভাবে অংশগ্রহণ করেন সৈয়দ আবুল মকসুদসহ কয়েকজন বিশিষ্ট ব্যক্তি। প্রশ্ন ফাঁস রুধতে সরকারের সাথে বিভিন্ন শিক্ষাবিদের একাধিকবার বৈঠক হয়েছে।
ইন্টারনেটে প্রশ্ন ফাঁস বন্ধ করতে সরকার কর্তৃক একাধিকবার ইন্টারনেট বন্ধ এবং সামাজিক যোগাযোগ মাধ্যম বন্ধের ঘটনাও ঘটেছে। কিন্তু এরপরেও প্রশ্ন ফাঁস ঠেকানো যায়নি।
প্রশ্নপত্র ফাঁস, প্রকাশ বা বিতরণের সঙ্গে জড়িত থাকার শাস্তি ন্যূনতম ৩ বছর থেকে সর্বোচ্চ ১০ বছরের কারাদণ্ডসহ অর্থদণ্ডের বিধান রয়েছে। পাবলিক পরীক্ষা (অপরাধ) আইন, ১৯৮০ এবং সংশোধনী ১৯৯২-এর চার নম্বর ধারায় এই শাস্তির বিধান রয়েছে। প্রশ্ন ফাঁসের অভিযোগে বিভিন্ন সময় বিভিন্ন ব্যক্তিকে গ্রেফতারের নজির রয়েছে।
২০১৭ সালের মেডিকেল ও ডেন্টাল ভর্তি পরীক্ষার প্রশ্ন ফাঁসের চেষ্টাকালে এক কর কর্মকর্তাকে র‌্যাব আটক করে।
তবে এখন পর্যন্ত কোন গ্রেফতারকৃত অপরাধীর শাস্তির রায় পাওয়া যায়নি।
পাবনা সরকারি বালিকা উচ্চ বিদ্যালয়

পাবনা সরকারি বালিকা উচ্চ বিদ্যালয় বাংলাদেশের পাবনা জেলার প্রাচীনতম মাধ্যমিক বিদ্যালয়গুলির একটি। স্কুলটি তিন থেকে দশ শ্রেণী (এসএসসি) থেকে শিক্ষা প্রদান করে। বিদ্যালয়টি প্রভাতী ও দিবা এই দুই সময়ে কার্যক্রম পরিচালনা করে - প্রভাতী শাখার শ্রেণি কার্যক্রম শুরু হয় সকাল ৭টা ৩০ মিনিট হতে এবং দিবা শাখার শ্রেণি কার্যক্রম শুরু হয় বেলা ১২টা ৩০ মিনিট হতে। এই বিদ্যালয়টি কেবল মেয়েদের জন্য হলেও এখানে পুরুষ এবং মহিলা - উভয় ধরনের শিক্ষকই রয়েছেন। প্রভাতী ও দিবা এই দুই শাখার জন্য একজনই প্রধান শিক্ষক হলেও উভয় শাখার জন্য শিক্ষকগণ ভিন্ন। এখানে একটি খেলার মাঠ, তিনটি ভবন এবং একটি মসজিদ আছে। এছাড়াও এখানে পদার্থবিদ্যা, রসায়ন, জীববিজ্ঞান এবং কম্পিউটার শিক্ষার জন্য পৃথক গবেষণাগার আছে।
পাবনা সরকারি বালিকা উচ্চ বিদ্যালয়টি ১৮৮৩ সালে প্রতিষ্ঠিত হয়।
এই বিদ্যালয়টি পাবনা শহরের কেন্দ্রস্থলের দিলালপুরে অবস্থিত, যার অবস্থানাঙ্ক ।
মেটিয়াবুরুজ বিধানসভা কেন্দ্র

মেটিয়াবুরুজ (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৫৭ নং মেটিয়াবুরুজ বিধানসভা কেন্দ্রটি কলকাতা পৌরসংস্থার ১৩৬, ১৩৭, ১৩৮, ১৩৯, ১৪০ এবং ১৪১ নং ওয়ার্ডগুলি নিয়ে গঠিত। এবং মহেশতলা পৌরসভার ১ থেকে ৭,৯ এবং ১০ নং ওয়ার্ডগুলি নিয়ে গঠিত।
মেটিয়াবুরুজ বিধানসভা কেন্দ্র ২১ নং ডায়মন্ড হারবার লোকসভা কেন্দ্রেরঅন্তর্গত।
মেটিয়াবুরুজ বিধানসভা কেন্দ্রটি কলকাতা জেলার একটি আংশিক বিধানসভা কেন্দ্র কারণ এটি কলকাতা পৌরসংস্থার ৬ টি ওয়ার্ড নিয়ে গঠিত হলেও বাকি ৯ টি ওয়ার্ড মহেশতলা পুরসভার অধীনস্থ যেটি দক্ষিণ ২৪ পরগনা জেলার অন্তর্গত।